UTSD 2017 -Rose Red Team-

## Rose Red Team

**Rose Red Team** ขอสวัสดีทุกท่านที่เข้ามาชมทีมสีของเรากันนะคะ พวกเรากลุ่มสีแดง กุหลาบเพลิง ได้รวมตัวกันเพื่อพิชิตชัยชนะ ในการแข่งขันกีฬาสีอุตาอุไทยแลนด์ 2017 ในครั้งนี้

ก่อนอื่นมาแนะนำตัวสมาชิกกันก่อนดีกว่านะคะ

## สมาชิกทีม

###

### **หัวหน้าสมาชิก ทีมสีแดง Onika**

เป็นลีดเดอร์ของทีมสีแดง เป็นทั้งผู้นำทีมสีแดง และรองแอดมินของกลุ่มอุตาอุไทยแลนด์ซึ่งทำให้มีความสามารถในการใช้อุตาอุเป็นอย่างดี ทั้งเรื่องการจูน และPV ลีดเดอร์ผู้นี้ก็ไม่แพ้ และนำพาทีมไปสู้ชัยชนะนั่นเอง (และเป็นผู้สร้างปรากฏการณ์ #ทีมรองแอดมิน)

####

### **สมาชิกสายแบก Quinz**

เป็นสมาชิกที่งานหนัก งานเยอะที่สุด เลยได้ชื่อว่าสมาชิกสายแบก ทีมสีแดงต้องขอบคุณความอดทน ความแบก เพื่อให้งานออกมาดีที่สุดด้วย

เธอเป็นคนที่ทำทั้งวาดรูป PV หรือช่วงทำ VB เธอก็เป็นคนจัดการให้หมด จึงถือได้ว่าเธอเป็นผู้แบกความหวังของทีมเลยก็ว่าได้ สุดยอดจริงๆ Fabulous

### **สมาชิกสายเชียร์ H.U.GEAS**

เป็นเชียร์ลีดเดอร์ริมขอบสนาม ที่มาพร้อมกับความฮา และมุกตลก พร้อมที่จะสร้างขวัญและกำลังให้กับทีม เป็นเหมือนพรีส หรือไม่ก็สายซัพด้านจิตใจให้กับทีมของเรา

####

### **สมาชิกสายลับ Natsune Tanda**

เป็นสายลับก็เพราะว่า เป็น Joker คนที่เงียบๆ และคอยทำคะแนนให้กับทีมอย่างลับๆ และเป็น Furloid ตัวเดียวในทีม เป็นอีกคนที่ให้ทั้งขวัญ และกำลังใจให้กับทีม และคอยประสานงานอย่างเร็วไว พร้อมทั้งแอบเก็บข้อมูลเล็กๆ น้อยๆ จากทีมสีอื่น Fabulous จริงๆ

### **สมาชิกสายเชียร์แบบลับๆ GF\_Fourfingers**

เป็นฝั่งกองเชียร์ที่อยู่บนแสตนด์ข้างหลังๆ หน่อย แม้จะอยู่ข้างหลังแต่ก็ทำให้พวกมีกำลังใจ แบบลับๆ ทำให้เรามีพลังในการแข่งขันครั้งนี้โดยไม่รู้ตัว Fabulous อีกคนจริงๆ

## การแข่งขันรอบที่ 1

รอบนี้เป็นรอบที่ให้ทุกคนสร้างคลังเสียงกัน โดยคอนเซปต์ของเราคร่าวจะเป็นดังนี้

**แนวเพลงที่ถนัด** :  แนวเพลงช้าๆ เศร้าๆ หรือเพลงที่มีดนตรีฟังสบายหู เย็นๆ ฟังแล้วกล่อมให้หลับได้ (POP,Chorus)

**เหตุผล** : ถึงแม้สีแดงจะเป็นสีที่รุนแรง แต่มันก็มอบกลิ่นที่หอมและทำให้เราเคลิ้มไปกับกลิ่นของมันได้เช่นกัน ดังนั้นเราจึงอัดคลังเสียงให้มีความนุ่มนวลและทำให้ผู้ฟังเคลิบเคลิ้มไปกับเสียงของเธอ

**อื่นๆ** : ดอกกุหลาบถึงจะสวยงามแต่ก็มีพิษภัย เราจึงสร้างเสียงออกมาให้นุ่มนวลผิดกับลักษณะนิสัยของเจ้าตัว ดั่งหนามกุหลาบที่ทิ่มแทงผู้ครอบครอง

-ออกแบบคาแรคเตอร์เจ้าตัวคร่าวๆว่าเป็นคนที่กวนเงียบๆ มีหน้าตาที่ไม่เข้ากับเสียง -อปไป บะลักคั่ก

-เป็นสัตว์เทพที่ไม่เย่อหยิ่ง แต่กวนตีนแทน

มีเสียงตัวอย่างด้วยละ เชิญรับฟังเสียงกันได้เลย!

## การแข่งขันรอบที่ 2

รอบนี้เป็นการแข่งขันออกแบบตัวละครของคลังเสียง

คลังเสียงที่เราทำขึ้นนี้มีชื่อว่า Qilin ซึ่งตัวนี้เป็นกิเลนละนะ! โดยตัวนี้ มันก็ดูมีความคล้ายคลึงกับไก่ด้วยละ ซึ่งไก่ก็เป็นสัญลักษณ์ของปีระกา ซึง่ตรงกับนักษัตรปีนี้พอดีเลย

ซึงตัวนี้มีคอนเซปต์อยู่ว่า

### **ชื่อ: Qilin**

ถูกออกแบบให้เป็นสัตว์เทพกิเลน แต่ทว่าชุดของเธอนั้น ยังเป็นตัวแทนของปี 2017 ซึ่งเป็นปีระกา(ปีไก่)   เราจึงออกแบบให้ลักษณะรูปร่างและสีสันเหมือนกับไก่ ซึ่งเป็นสัตว์ประจำปีแห่งปีระกา ในปี 2017 นี้นั่นเอง ด้วยลักษณะชุดที่มีสีแดงและขาวซึ่งดูอลังการและสวยงาม

ประกอบกับเครื่องประดับซึ่งเป็นตัวแทนประจำกลุ่ม คือดอกกุหลาบ ความพิเศษของชุดของเธอจะแตกต่างกันหากอยู่ใน ช่วงเวลากลางวันชุดของเธอจะเป็นสีแดงร้อนแรงดั่งพระอาทิตย์ ส่วนตอนค่ำจะเป็นสีเดียวกับท้องฟ้าคอยมอบฝันดีให้แก่ผู้อื่น

### **ไอเทมประจำกายคือ คฑาดอกกุหลาบ**

มีความสามารถในการเสกความเย็นและความร้อนได้ ซึ่งเหมาะกับอากาศเมืองไทยที่บางทีจะมีแต่หน้าร้อนเพราะคิรินนางชอบความร้อนแรง แต่ว่าถ้ามอบเบียร์ Asahi เธออาจจะประทานความเย็นให้ได้นะ

## การแข่งขันรอบที่ 3

การแข่งขันรอบนี้ก็คือ การนำอุตาอุไปร้องเพลงใดเพลงหนึ่งก็ได้ซึ่งเพลงที่เราใช้นั่นก็คือ Love 10 ของ **まさらP/masara** ได้เนื้อเพลงมาจาก **Ran** ซังมาเขียนให้ ซึ่งเป็นเพลงที่น่ารักมากเลย

ซึ่งเพลงนี้เป็นเพลงที่มีดนตรีน่าฟังและน่ารัก และพวกเราทีมสีแดงจึงคิดว่าเสียงร้องของอุตาอุของกลุ่มนี้น่าจะเหมาะกับเพลงนี้เช่นกัน เสียงร้องสำหรับเพลงนี้เหมาะสำหรับอุตาอุที่มีเสียงนุ่มนวลเพราะเสียงร้องต้นฉบับก็เป็นเสียงโทนนุ่มนวล เนื้อหาเพลงก็จะเกี่ยวกับการแอบชอบใครสักคนและปรารถนาที่จะเป็นแฟนกับคนที่ชอบ อยากทำสิ่งที่ทำให้มีความสุขซึ่งกันและกัน

ฟังตัวอย่างเพลงกันได้เลย

เชิญรับฟังเสียงของคิลิน แบบเต็มๆ ได้ผ่านทาง **Clyp** ได้เลย Love10

## การแข่งขันรอบที่ 4

การแข่งขันครั้งนี้เป็นการทำ PV โดยหัวข้อคอนเซปที่ได้ก็คือ ความสามัคคี ซึ่งความสามัคคี ซึ่งเพลงที่เราใช้นั้นก็คือเพลง Reboot ผู้ที่ทำพีวีครั้งนี้คือ ควินท์ และอุตาอุที่ใช้ก็คือ **Qilin, QuiNTo** และ**Onika**

เพลงนี้อาจจะไม่ได้เห็นซึ่งความสามัคคีโดยตรงแต่ถ้าลองมองกันดีๆ แล้ว ทั้งสามคนนี้ก็มีความสามัคคีกันอยู่อย่างเนื่องแน่น และแสดงให้เห็นว่าเมื่อวันที่เราแตกสามัคคีแล้ว ก็จะทำให้เราสูญเสียบางอย่างไปเช่นกัน เหมือนกับเพื่อนสามคนที่เป็นเพื่อนกันที่ช่วยเหลือกันเสมอ แต่แล้ววันนึงกับผิดใจกัน เลยทำให้ความสัมพันธ์ต้องแตกหักลงไป เพราะเพื่อนคนนึงที่ต้องจากไปตลอดกาล และเพื่อนทั้งสองจึงคิดว่าเป็นความผิดของอีกฝ่ายนึงจึงแยกทางกัน ไม่พบหน้ากันอีกต่อไป แต่แล้ววันนึง วันแห่งปาฏิหารย์ ทั้งคู่ได้พบกันอีกครั้งและกับมาคุยกันอีกครั้ง ปรับลความเข้าใจอีกครั้งจึงทำให้ทั้งคู่สัญญาว่าจะรักกันและช่วยเหลือกัน สามัคคีกันเพื่อเพื่อนที่ทั้งคู่รักที่ได้จากไป และได้กลับมารักกันอีกครั้งเหมือนดั่งวันวาน แสดงให้เห็นว่าหากเราคุยกันดีๆ อีกครั้ง และสามัคคีกันอีกครั้งเราอาจจะทำให้ทุกสิ่งทุกอย่างดีขึ้นมาก็ได้

## การแข่งขันรอบสุดท้่าย

การแข่งครั้งสุดท้าย ก็ได้คอนเซปที่สื่อถึงการจากลา เพลงที่เราใช้ก็คือ **Mata ashita** โดยที่ตัวเพลงนี้สื่อถึงการจากลาครั้งนี้ โดยที่เราเชื่อว่าครั้งถัดไปเราต้องได้เจอกันอีกแน่ๆ ซึ่งไม่ใช่การจากลาแบบตลอดไป เพลงนี้ึคนทำพีวีก็คือท่าน **Onika** คิดสตอรี่บอร์ด **Tonatsuki(เจ้าของNatsune Tanda)** ส่วนอุตาอุที่ใช้ก็คือ **Qilin** และ**Koizumi Satoru**

ไม่ว่ายังไงในเมื่อมีวันเริ่มต้นขึ้นมาแล้ว ก็ต้องมีวันจบ ไม่ว่าจะจากกันเพราะต้องเดินทางไกล ไม่ว่าจะจากกันเพราะต้องห่างกันไป ไม่ว่าจะจากกันเพราะวันนี้ได้จบลง ไม่ว่าจะจากกันอย่างไร ก็ไม่เห็นจะเป็นอะไรแม้จะจากกัน เราก็ยังเชื่อว่า สักวันที่ไหนสักแห่ง พวกเราจะพบกันใหม่อีกครั้ง แม้กีฬาสีครั้งนี้จะจบไปแล้วก็ตาม แม้พวกเราจะแพ้จากไป หรือชนะกลับไปก็ตาม แต่พวกเราก็ไม่มีวันลืมการแข่งขันในครั้งนี้ และต้องได้เจอกันอีกแน่นอน แล้วเจอกันใหม่นะ~ ทุกคน

## **เพิ่มเติม**

-Quote ที่ใช้ว่า 'เพราะสีแดง Fabulous' นั้นเกิดมาจากตอนที่สีแดงรวมกลุ่มกันแล้วเกิดคุยกัน อวยกันไปอวยกันมา ส่งGIF ที่แสดงว่าFabulousกันเลยทำให้เกิดเป็นคำพูดว่า สีแดง Fabulous